ناخچیوان اؤزارک جمهوریتی دؤولت گوونلیک سرویسی لغو ائدیله‌رک یئرینه آذربایجان دؤولت گوونلیگی سرویسی ناخچیوان باش مودورلوگونون قورولدوغو بیلدیریلدی.
آذربایجان مطبوعاتیندا یئر آلان خبره گؤره، ناخچیوان اؤزارک جمهوریتی دؤولت گوونلیگی سرویسی لغو ائدیلدی.
قالدیریلان بیریمین یئرینه آذربایجان دؤولت گوونلیگی سرویسی ناخچیوان باش مودورلوگو قورولدو.
بئله‌جه، ناخچیوان اؤزارک جمهوریتی میللی مجلیسی باشقانینا باغلی اولان گوونلیک سرویسی بیرباشا باکی‌داکی مرکزی یؤنه‌تیمه باغلانمیش اولدو.
آذربایجانا باغلی آنجاق اؤز آنایاساسی اولان ناخچیوان اؤزارک جمهوریتینین ایچ یؤنه‌تیمینی مجلیس باشقانی اۆستله‌نیر.
